ไฟแนนซ์ทูเดย์
“ความโศกเศร้าสามารถเยียวยาตัวเองได้โดยลำพัง
15 ธ.ค. 2554

“ความโศกเศร้าสามารถเยียวยาตัวเองได้โดยลำพัง 
แต่การจะได้รับความเบิกบานอย่างเต็มเปี่ยม จำเป็นต้องมีใครสักคนมาแบ่งปัน”
...เริ่มต้นด้วยข่าวดีๆ กทม. ร่วมกับ 4 สถาบันการเงิน แบงก์ออมสิน อิสลามแบงก์ ธ.ก.ส. และ ธอส. จัดงาน “ยิ้มสู้ กู้ภัยน้ำท่วม” จัดเงินกู้ดอกเบี้ยพิเศษให้ผู้ประสบภัยกู้ไปซ่อมแซมบ้านและสร้างอาชีพใหม่ให้คนกรุงกว่า 6 แสนครัวเรือน ใครสนใจแวะเวียนไปได้ที่ศูนย์กีฬาเยาวชนไทยญี่ปุ่น ดินแดง วันเสาร์ที่ 24 ธ.ค.นี้ วันเดียวเท่านั้น ย้ำวันเดียวจบ
...มีมาฝากอีกโครงการ “ประกันภัยรวมใจ ช่วยผู้ประสบภัยน้ำท่วม” โดยสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ร่วมกับภาคธุรกิจประกันภัย ช่วยเหลือด้านการประกันภัยครบวงจรทั้งรับแจ้งเหตุ แนะนำการเรียกร้องค่าสินไหม และตรวจสภาพรถฟรี 20 รายกา
...เริ่มเดินสายให้บริการวันที่ 15-18 ธ.ค. ณ MCC HALL เดอะมอลล์งามวงศ์วาน วันที่ 16 ธ.ค. ณ นิคมอุตสาหกรรมนวนคร วันที่ 18 ธ.ค. ที่วัดรวกบางบำหรุ เขตบางพลัด วันที่ 19 ธ.ค. ที่เทศบาลเมืองลพบุรี และวันที่ 21-24 ธ.ค. ในงาน “METALEX 2011” ที่ศูนย์ประชุมไบเทคบางนา ไปใช้บริการกันได้